
R E F E R A T   D E   A P R O B A R E

pentru constituirea Structurii Comunitare Consultative ca organ de specialitate al Consiliului Local al Municipiului Brad, fără personalitate juridică, în scopul
 sprijinirii activității de prevenire a separării copilului de familie
Pentru prevenirea separării copilului de familie, serviciul de asistenţă socială are obligaţia de a sprijini familia care se ocupă de creşterea şi îngrijirea unui copil care poate fi în risc de separare dacă familia, în funcţie de situaţia economică şi condiţiile de locuit ale acesteia, se află într-o situaţie de vulnerabilitate.

Activitatea de prevenire a separării copilului de familie este una foarte importantă și are la bază următoarele coordonate:

  a) promovarea principiului interesului superior al copilului şi a respectării drepturilor copilului;

  b) promovarea bunăstării sociale, spirituale şi morale, a sănătăţii fizice şi mentale, sub orice formă şi prin orice mijloace pentru copilul expus riscului de separare de familie;

  c) promovarea, cu prioritate, a valorilor familiale, a menţinerii în familie a copilului expus riscului de separare şi integrarea lui în comunitate;

  d) participarea copilului, în funcţie de vârsta şi gradul de maturitate şi a familiei la deciziile care îl privesc.
Prin Hotărârea Consiliului Local al Municipiului Brad nr. 50/2012 a fost constituit Consiliul Comunitar Consultativ al Municipiului Brad care a suferit mai multe modificări prin Hotărârea Consiliului Local nr. 78/2013, Hotărârea Consiliului Local nr. 108/2016 și respectiv Hotărârea Consiliului Local nr. 197/2020.

În conformitate cu prevederile art. 12 din Legea nr. 156/2023 privind organizarea activităţii de prevenire a separării copilului de familie, în subordinea consiliului local poate funcţiona Structura Comunitară Consultativă, creată în baza prevederilor art. 114 alin. (2) din Legea nr. 272/2004, republicată, cu modificările şi completările ulterioare, ca organ de specialitate al acestuia, fără personalitate juridică.

  Componenţa structurii comunitare consultative este stabilită prin hotărâre a consiliului local şi este constituită din:

- conducătorul serviciului de asistenţă socială;
- un reprezentant al unei unităţi de învăţământ;
- un medic de familie; 

- un poliţist din poliţia locală; 

- un preot; 

- un consilier local. 

Preşedintele Structurii Comunitare Consultative este șeful Serviciului de Asistenţă Socială Brad.
Numirea membrilor Structurii Comunitare Consultative se va realiza prin decizia/dispoziția conducătorului instituției din  care fac parte, în termen de 5 zile de la comunicarea Hotărârii Consiliului Local privind constituirea Structurii Comunitare Consultative.

Nominalizarea membrilor Structurii Comunitare Consultative se va realiza prin dispoziție emisă de către Primarul Muncipiului Brad.

Mandatul membrilor Structurii Comunitare Consultative va fi de 4 (patru) ani, cu excepția consilierului local care se va desemna pe perioada mandatului de consilier local în Consiliul Local al Municipiului Brad.
Organizarea și funcționarea Structurii Comunitare Consultative este prevăzută detaliat în Regulamentul de Organizare și Funcționare care se constituie Anexă la hotărâre.
În contextul celor de mai sus și ținând cont de prevederile Legii nr. 156/2023, am inițiat prezentul proiect de hotărâre prin care am propus constituirea Structurii Comunitare Consultative ca organ de specialitate al Consiliului Local al Municipiului Brad, fără personalitate juridică, în scopul sprijinirii activității de prevenire a separării copilului de familie și, implicit, abrogarea Hotărârii Consiliului Local nr. 50/2012, modificată prin Hotărârea Consiliului Local nr. 78/2013, Hotărârea Consiliului Local nr. 108/2016 și respectiv Hotărârea Consiliului Local nr. 197/2020.

Invoc în susţinerea propunerii mele prevederile art. 12 din Legea nr. 156/2023 privind organizarea activităţii de prevenire a separării copilului de familie, ale art. 113 și art. 114 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare, ale Legii nr. 272/2004 privind protecţia şi promovarea drepturilor copilului, ale Ordonanței Guvernului nr. 86/2004 pentru modificarea şi completarea Ordonanţei Guvernului nr. 68/2003 privind serviciile sociale, ale Ordinului nr. 288/2006 pentru aprobarea Standardelor minime obligatorii privind managementul de caz în domeniul protecţiei drepturilor copilului, ale Ordinului nr. 95/2006 pentru aprobarea Metodologiei de lucru privind colaborarea dintre direcţiile generale de asistenţă socială şi protecţia copilului şi serviciile publice de asistenţă socială/persoane cu atribuţii de asistenţă socială, în domeniul protecţiei drepturilor copilului, ale Legeii asistenţei sociale nr. 292/2011, cu modificările și completările ulterioare, ale art. 129 alin. (1), alin. (2) lit. d), alin. (7) lit. b) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată;

